Muhadjir Effendy

Muhadjir Effendy (lahèr 29 Juli 1956) panèka  politikus sè samangkèn ajabat mènangka panasihat khusus Prèsidèn bidang hajji."Daftar Lengkap 7 Penasihat Khusus Presiden Prabowo". CNN Indonesia. 31 Oktober 2024.  Èaksès tangghâl 17 Oktober 2025. salèrana panèka mantan menteri koordinator bidang pembangunan manossa bân kabudhâjâ'ân, kaduwâna panèka èjabat è bâkto pamarènta'anna Prèsidèn Joko Widodo.Dongoran, Hussein (27 Juli 2016). "Begini Cerita Muhadjir Dipinang Jadi Mendikbud". Tempo.  Èaksès tangghâl 17 Oktober 2025. Sabelluna, salèrana jhughân toman ajabat mènangka Rèktor Univèrsitas Muhammadiyah Malang dâri taon 2000 kantos 2016.Ramadhan, Ardito; Galih, Bayu (23 Oktober 2019). "Muhadjir Effendy yang Kini "Naik Kelas" Menjadi Menko PMK". Kompas.com. Èaksès tangghâl 17 Oktober 2025.

 Kaodi'ân pribadi 
Muhadjir ajhâlâni pendidikan sarjana ngodâ È  IAIN Malang, tor ollè gellar sarjana è IKIP Naghârâ Malang. Salèrana ajhâlâni pendidikan pascasarjana è Univèrsitas Gadjah Mada bân ollè gellar Magister Administrasi Publik (MAP) è taon 1996. È taon 2008, Muhadjir suksès mamarè pendidikan strata tello' bidang sosiologi Militèr è Program Doktor Univèrsitas Airlangga kalabân judul disertasi ”Persepsi Perwira Menengah tentang Profesinoalisme Militer”"Alumni Unair".  Èaksès tangghâl 2025-12-18.. Muhadjir samangkèn ècatet mènangka Ghuru Rajâ Sosiologi Jurusan Pendidikan Lowar Sakolah Fakultas Èlmo Pendidikan Univèrsitas Naghârâ Malang. Salaènna panèka, salèrana dhâddhi pangajhâr bidang sosiologi è Dirèktorat Pascasarjana Univèrsitas Muhammadiyah Malang.Adhi, Adrianus (27 Juli 2016). "Inilah Muhadjir Effendy, Mantan Rektor UMM yang Gantikan Anies Baswedan Sebagai Menteri Pendidikan". Surya Malang.  Èaksès tangghâl 17 Oktober 2025.

Sejjhâk 2015, Muhadjir dhâddhi Katua Pimpinan Pusat Muhammadiyah periode 2015 kantos 2020. Muhadjir toman ollè tandhâ jasa panèka Satayalancana Karya Satya XX taon 2010, anugerah Bintang Mahaputra Adipradana taon 2020. Salèrana andi' jabadhân mènangka Rèktor è UMM kantos tello kalè. Muhadjir ajabat mènangka Rèktor è periode 2000–2004, 2004–2008, bân periode 2008–Februari 2016. Sabelluna jârèya, salèrana ajabat mènangka sè abhânto Rèktor 3 è kampus sè padâ, 1984–1996, sè abhânto Rektor 1 taon 1996–2000, è bâkto Rèktor èjabat sarengProf Drs A Malik Fadjar.

Muhadjir jhughân aktif nolès pan-bârâmpan buku, è antarana : Bala Dewa, Seperti Menyaksikan Dahlan Muda, Muhammadiyah dan Pendidikan di Indonesia, Dunia Perguruan Tinggi dan Kemahasiswaan (asareng Prof. A Malik Fadjar), Paedagogi Kemanusiaan, Bunga Rampai Pendidikan (asareng Drs Syamsul Arifin), Profesionalisme Militer dan Profesionalisme TNI, bân Studi Fenomenologi Jati Diri dan Profesi TNI.

Bâkto ngodâna, Muhadjir aktif mènangka wartawan, antarana dâlem Mingguan Mahasiswa sè pas aghentè nyama dhâddhi Memorandum, Majalah Muttaqin sè pas aghentè dhâddhi SEMESTA, sakabbhina terbit è Sorbhâjâ.

Bâkto dhâddhi mahasiswa Muhadjir aktif è Ikatan Pers Mahasiswa (IPMI), toman dhâddhi  rèporter korran kampus MIMBAR Univèrsitas Brawijaya, noro' arintis maddhek korran kampus IKIP Malang , KOMUNIKASI 1982, maddhek sorat kabhâr kampus UMM, BESTARI taon 1986. Dhâddhi angghuta rèdaksi korran Warta Mahasiswa, Dirjen Pendidikan Tèngghi, Depdiknas è jhâmanna menteri Daoed Joesoef. Salèrana toman ajabat mènangka Katua Umum Parsèttongan Wartawan Indonesia Bekkèlla Malang Raya, bân jhughân dhâddhi rèporter bân pangarang artikel lepas è pan-bârâmpanmedia massa nasional.Reshuffle Kabinet: Profil Muhadjir Effendy, Mendikbud Pengganti Anies Baswedan OkeZone

 Sombher-sombher